
1. Mokyklos pavadinimas – Alytaus „Sakalėlio” pradinė mokykla. 
2. Pareigybės pavadinimas – pradinio ugdymo mokytojas. 
3. Darbo sutarties rūšis – neterminuota. 
4. Darbo krūvis – 1 etatas. 
Darbo užmokestis nustatomas vadovaujantis LR Valstybės ir savivaldybių įstaigų darbuotojų darbo apmokėjimo ir komisijų narių atlygio už darbą 2017-01-17 įstatymu Nr. XIII-198, atsižvelgiant į darbo stažą ir turimą kvalifikacinę kategoriją (nuo 1825,21 Eur iki 2563,48 Eur neatskaičius mokesčių). 
5. Kvalifikaciniai reikalavimai: 
5.1. ne žemesnis kaip aukštasis universitetinis pedagoginis išsilavinimas su bakalauro kvalifikaciniu laipsniu ar jam prilygintu išsilavinimu; 
5.2. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 (Žin. 2003, Nr. 123-5618), reikalavimus; 
5.3. gebėti organizuoti ir vykdyti ugdomąjį procesą: planuoti ugdomąją veiklą, rengti individualias mokinių ugdymo (-si) programas, parinkti priemones, kurti kabineto ugdomąją aplinką; 
5.4. gebėti vertinti ir fiksuoti mokinių daromą individualią pažangą; 
5.5. gebėti bendrauti su mokiniais ir jų tėvais/globėjais, bendradarbiauti su mokyklos darbuotojais;
5.6. gebėti taikyti ugdymo procese informacines komunikacines technologijas. 
6. Pretendentai privalo pateikti šiuos dokumentus: 
6.1. prašymą leisti dalyvauti atrankoje;
6.2. asmens tapatybę patvirtinančio dokumento kopiją; 
6.3. išsilavinimą patvirtinančių dokumentų kopijas; 
6.4. gyvenimo aprašymą. 

Pretendentai, atitinkantys atrankos reikalavimus, bus informuojami asmeniškai telefonu arba el. paštu  ir kviečiami pokalbiui (datą ir laiką pranešime).
Informacija teikiama mokyklos raštinės telefonu +370 658 01446.
Kontaktinis asmuo: direktorė Virginija Vitunskaitė, tel. +370 658 01443.

